Ռիկի վան Վոլֆսվինկել

**Ռիկի վան Վոլֆսվինկել** (; ), հոլանդացի ֆուտբոլիստ, «Տվենտե» ակումբի հարձակվող։ Հանդես է եկել Նիդերլանդների հավաքականում։

## Ակումբային կարիերա
200px|մինի|ձախից|Ռիկի վան Վոլֆսվինկել
Վան Վոլֆսվինկելը «Վիտեսի» սան է։ 2007 թվականին արժանացել է երիտասարդական առաջնության լավագույն ռմբարկուի մրցանակին։ Հիմնական թիմի կազմում վան Վոլֆսվինկելը նորամուտը նշել է 2008 թվականի ապրիլի 5-ին՝ «Սպարտայի» հետ խաղի ավարտից 5 րոպե առաջ փոխարինելով Սանտի Կոլկային։ Այս հանդիպումը երիտասարդ ֆուտբոլիստի համար միակն էր 2007/08 մրցաշրջանում, սակայն հաջորդ խաղում նա ամրապնդվել է հիմնական կազմում։ «Դե Գրաֆսհապի» դեմ խաղում վան Վոլֆսվինկելն առաջին անգամ դուրս է եկել մեկնարկային կազմում, իսկ առաջնության իր երրորդ խաղում խփել առաջին գոլը (կրկին «Սպարտայի» դեմ խաղում)։ Ի վերջո, նա 2008/09 թվականների Էրեդիվիզիեում խփել է 8 գոլ և դարձել թիմի լավագույն ռմբարկուն։

2009 թվականի ամռանը վան Վոլֆսվինկելը տեղափոխվել է «Ուտրեխտ», որի հետ կնքել է 4 տարվա պայմանագիր։ Նա նոր թիմի կազմում նորամուտը նշել է «Վալվեյկի» դեմ խաղում, որին արդեն երրորդ րոպեին խփել, ինչպես պարզվել է, հաղթական գոլը։ Մրցաշրջանի ընթացքում վան Վոլֆսվինկելը հայտնվել է պահեստայինների նստարանին, բայց վերջում կրկին վերադարձել կազմ: Առաջնության ավարտից հետո «Ուտրեխտը» հնարավորություն ստացավ պայքարել Եվրոպայի լիգայի 2010/11 մրցաշրջանի համար և հաջողությամբ օգտվել է դրանից։ Փլեյ-օֆֆում ջախջախվել են «Գրոնինգենն» ու «Ռոդան», իսկ վան Վոլֆսվինկելը նրանց խփել է 4 գնդակ։ Եվրոպա լիգայի խմբային փուլ դուրս գալու համար «Ուտրեխտն» անցել է որակավորման և անցումային փուլեր։ Դրանցում վան Վոլֆսվինկելը խփել է 6 գնդակ, այդ թվում՝ հեթ-տրիկ «Սելտիկի» դարպասը, երբ նրա ակումբը պետք է խաղար 0:2 հաշվով պարտվելուց հետո։ 2010/2011 ազգային առաջնությունում 8 խաղում խփելով 9 գոլ՝ վան Վոլֆսվինկելը գլխավորել է նրա ռմբարկուների ցուցակը։

2011 թվականի ամռանը վան Վոլֆսվինկելը տեղափոխվել է «Սպորտինգ Լիսաբոն», որի հետ կնքել է 4 տարվա պայմանագիր։ 2013/2014 մրցաշրջանից տեղափոխվել է անգլիական «Նորվիչ Սիթի»։ 2014 թվականի օգոստոսի 6-ին Ռիկին վարձավճարով տեղափոխվել է ֆրանսիական «Սենտ Էտիեն» ակումբ։ Սեպտեմբերի 25-ին խփել է իր առաջին գոլը «Սենտ Էտյենի» կազմում։ 2016 թվականի հունիսին վերադարձել է «Վիտեսս»։ 2016/17 մրցաշրջանում դարձել է թիմի լավագույն ռմբարկուն՝ առաջնությունում խփելով 20 գոլ: 2017 թվականի հունիսին տեղափոխվել է շվեյցարական «Բազել»՝ ակումբի հետ կնքելով երեք տարվա պայմանագիր։

2021 թվականի հուլիսի 21-ին երկու տարվա պայմանագիր կնքել է «Տվենտեի» հետ։

## Հավաքական
Վան Վոլֆսվինկելը հանդես է եկել Նիդերլանդների պատանեկան հավաքականներում, ապա նաև երիտասարդական թիմում։ 2010 թվականի հոկտեմբերին վան Վոլֆսվինկելն ավարտել է ելույթները երիտասարդական թիմում, այն բանից հետո, երբ անցումային խաղերում նա 2011 թվականի Եվրոպայի առաջնության ուղեգիր է զիջել Ուկրաինային։ 2010 թվականի օգոստոսին վան Վոլֆսվինկելը իր նորամուտը նշել է հիմնական ազգային հավաքականում, երբ Բերտ վան Մարվեյկը Ուկրաինայի հետ ընկերական խաղի չի հրավիրել աշխարհի առաջնությունում հանդես եկող ֆուտբոլիստներին։

## Ձեռքբերումներ
**«Վիտեսս»**
* Նիդերլանդների գավաթակիր՝ 2016/17
**«Բազել»**
* Շվեյցարիայի գավաթակիր՝ 2018/19

## Վիճակագրություն
### Ակումբային կարիերա

### Հավաքականի խաղերի ցանկ

**Ընդհանուր՝ 2 խաղ / 0 գոլ, 1 հաղթանակ, 1 ոչ-ոքի, 0 պարտություն։**

## Ծանոթագրություններ

 
Կատեգորիա:1989 ծնունդներ
Կատեգորիա:Անձինք այբբենական կարգով
Կատեգորիա:Բազելի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Հունվարի 27 ծնունդներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլիստներ այբբենական կարգով